L 273/14
MT
Il-Ġurnal Uffiċjali tal-Unjoni Ewropea
21.10.2022
REGOLAMENT TA’ IMPLIMENTAZZJONI TAL-KUMMISSJONI (UE) 2022/1992 tal-20 ta’ Ottubru 2022 li japprova l-estratt tal-Chrysanthemum cinerariaefolium minn fjuri maturi u miftuħa tat-Tanacetum cinerariifolium miksub mis-solventi tal-idrokarbur bħala sustanza attiva għall-użu tal-prodotti bijoċidali tat-tip ta’ prodott 19 f’konformità mar-Regolament (UE) Nru 528/2012 tal-Parlament Ewropew u tal-Kunsill (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (1), u b’mod partikolari t-tielet subparagrafu tal-Artikolu 89(1) tiegħu, Billi: (1)
Ir-Regolament ta’ Delega tal-Kummissjoni (UE) Nru 1062/2014 (2) jistabbilixxi lista tas-sustanzi attivi eżistenti li riedu jiġu evalwati biex possibbilment jiġu approvati għall-użu fil-prodotti bijoċidali.
Dik il-libsa tinkludi l-estratt tal-Chrysanthemum cinerariaefolium minn fjuri miftuħa u maturi tat-Tanacetum cinerariifolium miksub mis-solventi talidrokarbur.
(2)
L-estratt tal-Chrysanthemum cinerariaefolium minn fjuri miftuħa u maturi tat-Tanacetum cinerariifolium miksub missolventi tal-idrokarbur ġie evalwat għall-użu fil-prodotti bijoċidali tat-tip ta’ prodott 19, repellenti u attrattanti, kif deskritt fl-Anness V tad-Direttiva 98/8/KE tal-Parlament Ewropew u tal-Kunsill (3), li jikkorrispondi mat-tip ta’ prodott 19 kif deskritt fl-Anness V tar-Regolament (UE) Nru 528/2012.
(3)
Spanja ntgħażlet bħala l-Istat Membru relatur u l-awtorità kompetenti tagħha għall-evalwazzjoni ppreżentat ir-rapport ta’ valutazzjoni flimkien mal-konklużjonijiet tagħha lill-Kummissjoni fl-1 ta’ Settembru 2010.
Wara l-preżentazzjoni tar-rapport ta’ valutazzjoni, saru diskussjonijiet f’laqgħat tekniċi organizzati mill-Kummissjoni u, wara l-1 ta’ Settembru 2013, mill-Aġenzija Ewropea għas-Sustanzi Kimiċi (“l-Aġenzija”).
(4)
Mill-Artikolu 90(2) tar-Regolament (UE) Nru 528/2012 isegwi li s-sustanzi li tlestew l-evalwazzjonijiet tagħhom mill-Istati Membri sal-1 ta’ Settembru 2013 iridu jiġu evalwati f’konformità mad-dispożizzjonijiet tad-Direttiva 98/8/KE.
(5)
F’konformità mal-Artikolu 75(1) tar-Regolament (UE) Nru 528/2012, il-Kumitat dwar il-Prodotti Bijoċidali jħejji l-opinjoni tal-Aġenzija rigward l-applikazzjoni għal approvazzjoni tas-sustanzi attivi.
F’konformità mal-Artikolu 7(2) tar-Regolament ta’ Delega (UE) Nru 1062/2014, il-Kumitat dwar il-Prodotti Bijoċidali adotta l-opinjoni talAġenzija (4) fit-3 ta’ Diċembru 2021, wara li kkunsidra l-konklużjonijiet tal-awtorità kompetenti għall-evalwazzjoni.
(6)
Skont dik l-opinjoni, il-prodotti bijoċidali tat-tip ta’ prodott 19 li fihom l-estratt tal-Chrysanthemum cinerariaefolium minn fjuri maturi u miftuħa tat-Tanacetum cinerariifolium miksub mis-solventi tal-idrokarbur mistennija li tissodisfa r-rekwiżiti stipulati fl-Artikolu 5(1), il-punti (b), (c) u (d), tad-Direttiva 98/8/KE, diment li r-rekwiżiti dwar l-użu tagħhom jiġu ssodisfati.
(1) ĠU L 167, 27.6.2012, p. 1.
(2) Ir-Regolament ta’ Delega tal-Kummissjoni (UE) Nru 1062/2014 tal-4 ta’ Awwissu 2014 dwar il-programm ta’ ħidma għallevalwazzjoni sistematika tas-sustanzi attivi bijoċidali kollha li jeżistu fil-prodotti bijoċidali msemmijin fir-Regolament (UE) Nru 528/2012 tal-Parlament Ewropew u tal-Kunsill (ĠU L 294, 10.10.2014, p. 1).
(3) Id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegћid fis-suq tal-prodotti bijoċidali (ĠU L 123, 24.4.1998, p. 1).
(4) L-Opinjoni tal-Kumitat dwar il-Prodotti Bijoċidali rigward l-applikazzjoni għal approvazzjoni tas-sustanza attiva: estratt tal-Chrysanthemum cinerariaefolium minn fjuri maturi u miftuħa tat-Tanacetum cinerariifolium miksub mis-solventi tal-idrokarbur; Tip ta’ Prodott: 19.
ECHA/BPC/314/2021, adottata fit-3 ta’ Diċembru 2021.